Jaguares smoor Bulle in reënweer | Netwerk24
Deur Cobus Claassen 24 Februarie 2019 07:49
Dit het uitgeloop op ’n nederlaag van 12-27 vir die besoekers in ’n sopnat Estadio José Amalfitani.
Wanneer die toestande só haglik is en die bal seepglad, is dit gewoonlik wys om grotendeels sonder besit oor die weg te kom en te wag dat die ander span die foute begaan.
Dit was presies die Jaguares se bloudruk. Die Argentyne was direk en fisiek en het die Bulle deurgaans agter die voordeellyn geboelie.
Ondanks die eendeweer, was die Bulle met min of meer 60% van die besit vergeefs ambisieus op die aanval.
Dit het nooit gelyk of die Pretorianers naby die teenstander se doellyn kan kom nie, terwyl die Jaguares drie keer gaan afrond het.
Trouens, dit het nooit gelyk of die Pretorianers naby die teenstander se doellyn kan kom nie, terwyl die Jaguares drie keer gaan afrond het.
Dit het die tuisspan van ’n bonuspuntsege verseker.
Dit was op die keper beskou ’n teleurstellende poging van die Bulle ná die sterk begin teen die Stormers.
Twee van die Suid-Amerikaners se drieë het gekom van treurige verdediging deur die Bulle.
Embrose Papier (Gallo Images)
Die jong Springbok-skrumskakel Embrose Papier het boonop gesukkel om die druk met sy voet te verlig, wat sy skakelmaat, Handré Pollard, toenemend op die agtervoet gehad het.
Dit was allermins ’n oortuigende sege. Die Jaguares het bloot beter aangepas in die toestande en minder foute begaan.
Jaguares 27 (7). Drieë: Bautista Delguy, Matias Orlando, Rodrigo Bruni. Strafdoele: Joaquín Díaz Bonilla (2). Doelskoppe: Díaz Bonilla (2).
Bulle 12 (3). Strafdoele: Handré Pollard (4).
Meer oor: Handre Pollard | Pretoria | Buenos Aires | Jaguares | Rugby | Bulle | Superrugby
Mapimpi, vat 5!
Brumbies leer Chiefs les; Crusaders se vernuf gee deurslag